**Reinickendorf** [RAJnikendorf] estas unu el 12 urbodistriktoj de Berlino, la ĉefurbo de Germanio. La urbodistrikto kovras areon de 89,46 kvadrataj kilometroj kaj fine de 2018 havis 265 225 loĝantojn - tio rezultigas loĝdenson de 2 964 loĝantoj po km². La distrikto Reinickendorf inter la jaroj 1949 kaj 1990 situis en la okcidenta parto de Berlino, "insule" ĉirkaŭita de la teritorio de GDR, kaj konsistigis ties nordon. En la reunigita urbego ĝi estas la nordokcidento de la urba teritorio. Parte ĝi estas dense loĝata, sed al la urbodistrikto ankaŭ apartenas la plej granda arbara areo de la urbo, nomata "Tegeler Forst" kaj la lago "Tegeler See" plus pluraj pli malgrandaj lagoj.

Evoluo
------

La distrikto Reinickendorf en 1920 kreiĝis el la eksaj kamparaj vilaĝoj *Reinickendorf*, *Wittenau* [viteNAŬ], *Tegel* [TEgel] (ĉe la Tegela lago), *Heiligensee* [hajligenZE] (ankaŭ ĉe samnoma lago), *Hermsdorf* [HERMSdorf] kaj *Lübars* [liBARS] kaj la teritorio de tri grandaj bienoj. Inter la du mondmilitoj en arbara ĉirkaŭaĵo aldoniĝis la urbopartoj *Waidmannslust* [vajdmansLUST] kaj *Frohnau* [froNAŬ], dum la 60-aj kaj 1970-aj jaroj la modernisma kvartalo *Märkisches Viertel* [MERkiŝes FIRtel].

La distrikto karakteriziĝas per multaj arbaroj kaj lagoj, sed la sudaj partoj estas simile dense loĝataj kiel la (historie industria kaj laborista) urboparto *Wedding* de la distrikto Mitte. Krome en Reinickendorf la kvartalo *Weiße Stadt* ("blanka urbo"), konstruita inter 1929 kaj 1931, kaj *Märkisches Viertel* ("markia kvartalo"), konstruita inter 1963 kaj 1974 modernisme konstruiĝis el pluretaĝaj domoj de multaj malgrandaj loĝejoj, preskaŭ iom kompareble al socialismaj slabokonstruaĵoj - nuntempe en tiuj kvartaloj vivas pli ol 30 000 homoj. En la restaj partoj de la distrikto dominas unuopaj familiaj domoj, plej multaj el ili konstruitaj inter la du mondmilitoj, kaj en iuj kvartaloj kiel Hermsdorf kaj Frohnau ili granda parto havas karakteron de vilaoj. En la distrikto situas la flughaveno Berlino-Tegel konstruita post la Dua Mondmilito, la sola nun funkcianta flughaveno ene de la urbaj limoj de Berlino (la flughaveno Berlino-Schönefeld situas sudoriente ekster la urbaj limoj, kaj la eksa armea flughaveno Berlino-Tempelhof sude de la urbocentro jam ne plu uziĝas).

Partneraj urboj
---------------

#### Internacie

* kadra Antony, Francio ekde 1966
* urbodistrikto Greenwich de Londono, Britio ekde 1966
* kadra Kirjat-Ata, Israelo ekde 1976

#### Nacie

* Bad Steben, Bavario ekde 1988
* distrikto Vogelsberg, Hesio ekde 1964
* Lauterbach, distrikto Vogelsberg ekde 1966
* Melle, Malsupra Saksio ekde 1988
* Blomberg, Nordrejn-Vestfalio ekde 1990

### Urboamikecoj

#### Internacie

* kadra Vroclavo, Pollando
* kadra Burkino
* kadra Dénia, provinco Alikanto, Hispanio
* kadra Katalunio, Aŭtonoma Komunumo de Hispanio
* kadra Kievo, Ukrainio
* kadra Międzyrzecz (germane Meseritz), Pollando
* kadra Minsko, Belorusio
* kadra Orkney, Skotlando
* kadra Sankt-Peterburgo, Rusio
* kadra Sulęcin (germane Zielenzig), Pollando
* kadra *Bledzew-Templewo*, distrikto Międzyrzecki, Pollando
* kadra Vaŝingtono, Usono
* kadra Volgogrado, Rusio
* kadra Volĉja Hora, Belorusio

#### Nacie

* Reinickendorf en la Vikimedia Komunejo (Multrimedaj datumoj)
* Kategorio Reinickendorf en la Vikimedia Komunejo (Multrimedaj datumoj)

* Lichtenfels, Bavario
* distrikto Oberhavel, Brandenburgio
* distrikto Schmalkalden-Meiningen, Turingio
* Zeltingen-Rachtig, Rejnlando-Palatinato

|  |  |  |  |
| --- | --- | --- | --- |
| 

| v • d • rUrbodistriktoj de Berlino |
| --- |
| Charlottenburg-Wilmersdorf • Friedrichshain-Kreuzberg • Lichtenberg • Marzahn-Hellersdorf • Mitte • Neukölln • Pankow • Reinickendorf • Spandau • Steglitz-Zehlendorf • Tempelhof-Schöneberg • Treptow-Köpenick | blazono de Berlino |

 |